கேள்வி: சுவரோவியக் கலை அருங்காட்சியகம் குறித்து விரிவாக சொல்லுங்கள்.
பதில்: சுவரோவியக் கலை அருங்காட்சியகம் (Mural Art Museum) இந்தியா கேரளம் மாநிலத்தில் அமைந்துள்ளது. சுவரோவியக் கலைகளுக்காக அர்ப்பணிக்கப்பட்ட ஒரே அருங்காட்சியகமான இது திருச்சூர் உள்ள கொல்லங்கோடு அரண்மனையில் அமைந்துள்ளது. 1938 ஆம் ஆண்டில் சிறீமூலம் சித்திரச்சாலை என்ற படத் தொகுப்பு காட்சியகத்தின் ஒரு பகுதியாகத் தொடங்கப்பட்டது. பின்னர் ஒரு தொல்பொருள் அருங்காட்சியகமாக மாற்றப்பட்டு 2009 ஆம் ஆண்டில் புதுப்பிக்கப்பட்டு பொதுமக்களுக்காகத் திறக்கப்பட்டது. கேரளா முழுவதிலுமிருந்தும் கிடைத்துள்ள சுவரோவியங்கள் மற்றும் வீர கல்லு, கோவில் மாதிரிகள், பனை ஓலைகளில் எழுதப்பட்ட கையெழுத்துப் பிரதிகள், தலைசிறந்த ஆளுமைகளின் உருவச் சிலைகள், மண் பானைகள், நன்னங்காடி (கலசப் புதைகுழிகள்) அடங்கிய பாறைத் தொகுப்பு ஆகியவை பாதுகாக்கப்பட்டுள்ளன. கறுப்பு மற்றும் சிவப்புப் பொருட்கள், கறுப்புப் பொருட்கள் செம்பழுப்பு நிறம் பூசப்பட்ட பொருட்கள், கற்காலக் கருவிகள், சிந்து சமவெளி நாகரிகம் மற்றும் அரப்பா மற்றும் சேரமான் பறம்பு, கொடுங்கல்லூரில் இருந்து அகழ்வாராய்ச்சி செய்யப்பட்ட பொருட்கள் போன்ற அரியவகை புதையல் பொருள்கள் சுவரோவியக் கலை அருங்காட்சியகத்தில் உள்ளன.